ГущыIакIэхэр, нафэу зэрэщытымкIэ, анахьэу бэу бзэм къызхахьэхэрэр обществэм зэхъокIыныгъэ ин дэдэхэр зыщырекIокIырэ лъэхъаныр ары. Ау ащ фэдэ гущыIэхэр цIыф жъугъэмэ псынкIэу алъэIэсхэшъ, адырэ гущыIэу агъэфедэхэрэм афэдэу мэхъужьых. Ащ фэдаIоп писательхэмрэ поэтхэмрэ стилистикэ пшъэрылъ гъэнэфагъэхэр зэшIуахыным пае бзэм кIэу хагъэхьэрэ гущыIэхэр. Ахэмэ янахьыбэр цIыфхэм яжабзэ къыханэхэрэп. Ащ пае а гущыIэхэр ренэу кIэ мэхьанэр яIэу къыпщэхъу. Щысэхэр къэдгъэлъэгъон.